b'\n_START_ARTICLE_\nWilhelm Amatius T\xc3\xb6tterstr\xc3\xb6m\n_START_PARAGRAPH_\nWilhelm Amatius T\xc3\xb6tterstr\xc3\xb6m (4. marraskuuta 1860, Helsinki \xe2\x80\x93 6. lokakuuta 1933, Helsinki) oli suomalainen arkkitehti. W.A. T\xc3\xb6tterstr\xc3\xb6m suoritti arkkitehdin tutkinnon Suomen polyteknillisess\xc3\xa4 opistossa 1885. Seuraavana vuonna h\xc3\xa4n aloitti ylim\xc3\xa4\xc3\xa4r\xc3\xa4isen\xc3\xa4 arkkitehtina Yleisten rakennusten ylihallituksessa. H\xc3\xa4n toimi ensin vt. l\xc3\xa4\xc3\xa4ninarkkitehtina Mikkeliss\xc3\xa4 vuodesta 1891 ja sitten Oulussa vuodesta 1894 kunnes sai nimityksen l\xc3\xa4\xc3\xa4ninarkkitehdiksi 15. lokakuuta 1895. Vuosina 1902\xe2\x80\x931907 h\xc3\xa4n toimi Mikkelin l\xc3\xa4\xc3\xa4ninarkkitehtina ja t\xc3\xa4m\xc3\xa4n j\xc3\xa4lkeen H\xc3\xa4meen l\xc3\xa4\xc3\xa4ninarkkitehtina vuoteen 1914 asti, jolloin siirtyi Yleisten rakennusten ylihallituksen I arkkitehdiksi.'